6.3.10. 11/2007 Legea, urriaren 26koa, Euskadiko Liburutegiei buruzkoa: 4., 9., 14., 18., 27., 29. eta 34. artikuluak, eta 3. xedapen gehigarria eta azken xedapenetako lehena - Hizkuntza-Zuzenbidea. 2. argitaraldia
6.3.10. 11/2007 Legea, urriaren 26koa, Euskadiko Liburutegiei buruzkoa: 4., 9., 14., 18., 27., 29. eta 34. artikuluak, eta 3. xedapen gehigarria eta azken xedapenetako lehena
6.3.10. 11/2007 Legea, urriaren 26koa, Euskadiko Liburutegiei buruzkoa[68]:
4., 9., 14., 18., 27., 29. eta 34. artikuluak, eta 3. xedapen gehigarria eta azken xedapenetako lehena
4. artikulua.– Lankidetza-printzipioa
Euskal Autonomia Erkidegoko Administrazio Orokorrak lankidetzan jardungo du toki-administrazioekin eta lurralde historikoetako, estatuko, beste autonomia-erkidegoetako eta euskararen hizkuntza-eremuko liburutegi-instituzioekin, liburutegi-zerbitzuak sustatu eta hobetzeko.
9. artikulua.– Bibliografia-informaziorako irispidea
Eusko Jaurlaritzan kulturaren alorreko eskumenak dituen sailak bibliografia-informaziorako irispidea bermatuko die Euskadiko Liburutegi Sistemako liburutegiei, katalogo kolektibo bat sortuz.– Euskadiko Liburutegi Sistemako liburutegiek, berriz, Euskal Autonomia Erkidegoko hizkuntza ofizial bien erabilera bermatuko dute, ematen diren erregelamenduzko xedapenak beteko dituzte eta informazio-trukea ahalbidetzeko neurri teknikoak hartuko dituzte.– Bereziki, lan teknikoak, katalogoak eta baliabide teknikoak bi hizkuntzatan izatea bermatuko dute.
14. artikulua.– Euskadiko irakurketa publikoko sareko liburutegien betekizunak
4. Halaber, sareko liburutegiek kontuan izango dute Euskal Autonomia Erkidegoko egoera soziolinguistikoa, eta zerbitzuak euskaraz eta gaztelaniaz emango dituzte, indarrean dagoen legerian ezarritakoaren arabera.
18. artikulua.– Euskadiko irakurketa publikoko sareko liburutegien erabiltzaileen eskubideak eta eginbeharrak
1. Erabiltzaileen eskubide orokorrak.
d) Euskal Autonomia Erkidegoko hizkuntza ofizial bien erabilera.
27. artikulua.– Definizioa
1. Euskadiko Liburutegia sistemaren buru izango da eta bera arduratuko da Euskadin eta euskararen hizkuntza-eremuan argitaratu edo ekoitzitako lanak eta euskararekin edo euskal kulturarekin erlazionatutakoak —bereziki euskal autoreek egindakoak eta euskaraz egindakoak— bildu, kontserbatu eta zabaltzeaz, euskarria dena dela.– Horretarako, Euskal Autonomia Erkidegoan alor honetan diharduten gainerako instituzio publikoekin koordinatuko da, horiek osagarri izango dituelarik.
29. artikulua.– Eginkizunak
a) Euskadin eta euskararen hizkuntza-eremuan argitaratu edo ekoitzitako lan guztiak eta euskararekin edo euskal kulturarekin erlazionatutakoak bildu, kontserbatu eta zabaltzea.– Helburu hori lortzeko, Euskadiko bibliografia-gordailuaren jasotzaile izango da, eta bide horretatik heltzen ez zaizkion bibliografia-lanak, berriz, berak eskuratuko ditu.
34. artikulua.– Euskadiko Bibliografia Gordailua
1. Lege honen ondorioetarako, Euskadiko Bibliografia Gordailua Euskadiko eta euskararen hizkuntza-eremuko bibliografia-ekoizpen osoaren aleak eta euskararekin edo euskal kulturarekin erlazionatuarenak jaso eta kontserbatzeko eratutakoa da.– Gordailua Euskadiko Liburutegian edo lege hau garatzeko arauetan zehaztutako gordailu-zentroetan eratuko da.
Hirugarrena.– Eusko Jaurlaritzak liburutegien arteko koordinazio eta informaziorako balioko duten sareak sor daitezen bultzatuko du, Euskal Autonomia Erkidegotik kanpo dauden liburutegiei dagokienez, euskal etxeetakoei dagokienez bereziki, baldin eta liburutegi horiek euskararekin edo euskal kulturarekin erlazionatutako funts garrantzitsuak badituzte.
Lehenengoa.– Aldatu egiten da Euskal Kultura Ondarearen 7/1990 Legearen 66. artikulua.– Honela geldituko da: [69].
alor honetan diharduten gainerako instituzio publikoak
bi hizkuntzatan izatea bermatzea
bibliografia-informaziorako irispidea
bibliografia-lanak
erabiltzaileen eskubide orokorrak
erregelamenduzko xedapenak
Euskadiko Bibliografia Gordailua
Euskadiko bibliografia-gordailuaren jasotzailea
Euskadiko eta euskararen hizkuntza-eremuko bibliografia-ekoizpena
Euskadiko irakurketa publikoko sareko liburutegien betekizunak
Euskadiko irakurketa publikoko sareko liburutegien erabiltzaileen eskubideak eta eginbeharrak
Euskadiko Liburutegi Sistemako liburutegiak
Euskal Autonomia Erkidegoko egoera soziolinguistikoa
Euskal Autonomia Erkidegoko hizkuntza ofizial bien erabilera bermatzea
Euskal Autonomia Erkidegoko lurraldea
Euskal Autonomia Erkidegotik kanpo dauden liburutegiak
euskal autoreak
euskararen hizkuntza-eremua
euskararen hizkuntza-eremuko liburutegi-instituzioak
helburua lortzea
informazio-trukea ahalbidetzeko neurri teknikoak hartzea
katalogo kolektibo bat sortzea
kontserbatzea
kulturaren alorreko eskumenak dituen saila
lan teknikoa
lankidetza-printzipioa
legea garatzeko arauetan zehaztutako gordailu-zentroetan eratzea
liburutegi horiek euskararekin edo euskal kulturarekin erlazionatutako funts garrantzitsuak
liburutegi-zerbitzuak sustatu eta hobetzea
liburutegien arteko koordinazio eta informaziorako balioko duten sareak sor daitezen bultzatzea
sareko liburutegiak
sistemaren burua
zerbitzuak euskaraz eta gaztelaniaz ematea